পলাশী
পলাশী (পুরনো ইংরেজি নাম: "Plassey") ভারতের পশ্চিমবঙ্গ রাজ্যের নদিয়া জেলার সদর শহর কৃষ্ণনগরের প্রায় ৫০ কিলোমিটার উত্তরে ভাগীরথী নদীর তীরে অবস্থিত একটি গ্রাম (অধুনা সেন্সাস টাউন)। ১৭৫৭ সালে এই গ্রামেই বিখ্যাত পলাশীর যুদ্ধ হয়েছিল। বর্তমানে পলাশী একটি গ্রাম পঞ্চায়েত ও বাণিজ্যকেন্দ্র। পলাশীর কাছাকাছি উল্লেখযোগ্য শহর মুর্শিদাবাদের বেলডাঙা।
কাটোয়ার যুদ্ধ (১৭৪৫)
১৭৪৫ সালে নাগপুরের মারাঠা মহারাজা প্রথম রঘুজী ভোঁসলে বাংলায় অভ্যন্তরীণ গোলযোগের সুযোগ নিয়ে বাংলা আক্রমণ করেন এবং উড়িষ্যা থেকে বীরভূম পর্যন্ত অঞ্চল দখল করে নেন। কিন্তু তাঁর বিহার আক্রমণ ব্যর্থ হয়, এবং মুর্শিদাবাদ লুণ্ঠনের প্রচেষ্টাও ব্যর্থতায় পর্যবসিত হয়।